105. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ2. 11904 της 14 Ιουλ./2 Αυγ. 1989 (ΦΕΚ Β΄ 568) Αντικατάσταση της Υπουργικής Απόφασης που αφορά την αναγνώριση προϋπηρεσίας εκπαιδευτικών που δίδαξαν σε τάξεις ή τμήματα ελληνοπαίδων μέσα σε ξένα σχολεία.  Έχοντας υπόψη: 1.Τις διατάξεις του άρθρ. 15 κεφ. Α΄ παρ. 7 του Νόμ. 1566/85 (ΦΕΚ 167 Α΄) και του άρθρ. 8 παρ. 3 του Νόμ 1813/88 (ΦΕΚ 243/Α΄). 2.Την αριθ. Φ. 361.25/33/Δ1/15101/23.12.87 Απόφασή μας (ΦΕΚ 782/31.12.87 τ.Β΄), αποφασίζουμε: Αντικαθιστούμε την αριθ. Φ. 361.25/33/Δ1/15101/ 23.12.87 (ΦΕΚ 782/31.12.87 τ.Β΄) απόφασή μας ως ακολούθως: Ι.Για τον καθορισμό του βαθμού εισόδου στην υπηρεσία των εκπαιδευτικών της πρωτοβάθμιας και δευτεροβάθμιας εκπαίδευσης, που έχουν προϋπηρεσία σε ξένα σχολεία του εξωτερικού στα οποία δίδαξαν σε τάξεις ή τμήματα ελληνοπαίδων απαιτείται: Πιστοποιητικό του επίσημου, για την πρόσληψή τους, εκπαιδευτικού φορέα του ξένου Κράτους στο οποίο πρέπει να αναφέρονται τα ακόλουθα: α)Το συγκεκριμένο ξένο ή ξένα σχολεία στα οποία δίδαξε ο εκπαιδευτικός σε τάξεις ή τμήματα ελληνοπαίδων στην ελληνική γλώσσα. β)Ο χρόνος υπηρεσίας, γ)το εβδομαδιαίο ωράριο απασχόλησης, δ)το πλήρες εβδομαδιαίο ωράριο απασχόλησης που ίσχυε στη συγκεκριμένη χώρα, το κρίσιμο χρονικό διάστημα, για την αντίστοιχη ειδικότητα και ε)ότι για το χρόνο αυτό δεν του καταβλήθηκε αποζημίωση ή βοήθημα αντί σύνταξης ή σύνταξη.  Στις περιπτώσεις που ο επίσημος εκπαιδευτικός φορέας δεν έχει αρμοδιότητα για την έκδοση πιστοποιητικού της περίπτ. ε΄ της προηγούμενης παραγράφου απαιτείται πιστοποιητικό της αντίστοιχης αρμόδιας επίσημης αρχής του κράτους αυτού. (Αντί για τη σελ. 162,11) Σελ. 162,11(α) Τεύχος 1151-Σελ. 93 Εκπαιδευτικοί Λειτουργοί εν γένει 32.Β.β.103-105 Τα πιστοποιητικά αυτά πρέπει να είναι θεωρημένα για τη γνησιότητα της υπογραφής τους από την οικεία ελληνική διπλωματική ή προξενική αρχή ή από την αρμόδια Αρχή της χώρας που υπηρέτησε ο εκπαιδευτικός και να συνοδεύεται από επίσημη μετάφραση από την Ελληνική διπλωματική Αρχή στο εξωτερικό η από το Υπουργείο Εξωτερικών. ΙΙ.Η πιστοποιούμενη προϋπηρεσία υπολογίζεται: α)Για τον καθορισμό βαθμού εισόδου στην υπηρεσία , τη βαθμολογική και μισθολογική εξέλιξη των εκπαιδευτικών σύμφωνα με την παρ. 7 κεφ. Α και Β του άρθρ. 15 και το άρθρ. 74 Νόμ. 1566/85, εφόσον α)διανύθηκε με τα τυπικά προσόντα του κλάδου στον οποίο έχει ή πρόκειται να διοριστεί ο εκπαιδευτικός στη δημόσια εκπαίδευση του εσωτερικού και β)έχει προσφερθεί με το πλήρες εβδομαδιαίο ωράριο απασχόλησης που ίσχυε στα σχολεία της συγκεκριμένης χώρας που προσφέρθηκε. 2)Για τη μισθολογική εξέλιξη των εκπαιδευτικών σύμφωνα με το άρθρ. 74 του νόμ. 1566/85 και το άρθρ. 16 του Νόμ. 1505/84 όπως τροποποιήθηκε και βελτιώθηκε με το άρθρ. 6 του Νόμ. 1810/88 εφόσον έχει προσφερθεί με τα τυπικά προσόντα του κλάδου στον οποίο είχε προσληφθεί και με το πλήρες εβδομαδιαίο ωράριο απασχόλησης που ίσχυε στα σχολεία της συγκεκριμένης χώρας που προσφέρθηκε η προϋπηρεσία αυτή. ΙΙΙ.Η πιο πάνω προϋπηρεσία των εκπαιδευτικών υπολογίζεται και για σύνταξη εφόσον έχει τις προϋποθέσεις του άρθρ. 8 (παρ. 3) του Νόμ. 1813/88 δηλαδή, έχει προσφερθεί κατά κύριο επάγγελμα και πλήρη και αποκλειστική απασχόληση. Σελ. 162,12(α) Τεύχος 1151-Σελ.94 32.Β.β.105 Εκπαιδευτικοί Λειτουργοί εν γένει 